Emnebeskrivelse for STV4226 og STV4226B: EU som global aktør
  
•	Dette er en emnebeskrivelse i henhold til ”Utfyllende regler til §§ 2.2, 3.3, (herunder § 3.3.4) og 3.7 i Forskrift om studier og eksamener ved Universitetet i Oslo”. Emnebeskrivelsen referer til §3.7.
•	Dokumentene som det henvises til i dette dokumentet er samlet på : http://www.sv.uio.no/studier/forskrifter_regler.html

1 Strukturelle forhold tilknyttet emnet

1.1 Mål
Emnet tar sikte på å gi studentene en innføring i forholdet mellom EU og ’verden utenfor’ i den globale tidsalder. EU har i løpet av de siste tiår fått stadig sterkere betydning for stadig flere mennesker - også utenfor organisasjonen selv. Det er dette forholdet emnet vil sette søkelyset på. Forbindelsene mellom EU og resten av verden vil bli presentert og drøftet både i teoretisk og i empirisk perspektiv. Empirisk vil vi i første rekke sette fokus på EUs forhold til Afrika, ASEAN og til landene sør for Middelhavet (den såkalte Barcelona-processen). 

1.2 Struktur og innhold
I dette emnet lærer du om EU som økonomisk, politisk og sikkerhetspolitisk aktør. Du lærer dessuten om samarbeids- og konfliktmønstre, maktforhold og forhandlingsprosesser i forholdet mellom EU og resten av verden. For de utvalgte regionene vil vi gi en relativt bred empirisk innføring. Vi vil også vise hvordan forholdet mellom EU og andre regioner i verden har endret seg i globaliseringens tidsalder
Emnet kan tas både som 10 og 15 studiepoeng avhengig om en kun avlegger en 5 timers skriftlig eksamen (B-varianten) eller om en i tillegg også leverer en hjemmeoppgave på 10-15 sider (A-varianten). B-varianten kan kun tas av studenter som begynte på hovedfaget senest våren 03 eller tidligere og som er på overgangsordninger. Ordningen gjelder til og med våren 2005. B-varianten er identisk med A-varianten bortsett fra at en ikke leverer hjemmeoppgave. Studentene som tar B-varianten skal følge samme undervisning og forholde seg til samme eksamensdato som A-varianten. 

2 Undervisningsforhold tilknyttet emnet

2.1 Undervisningsformer
Undervisningen vil primært bli gitt i form av 10 forelesninger, men også seminarer der emneoppgavene diskuteres (2 dobbelttimer). Forelesningene er åpne for alle, men ikke seminarene.

2.2 Faglige krav
Bachelorprogram i statsvitenskap eller tilsvarende.

2.3 Semester med undervisning
Undervisning i emnet vil første gang finne sted høsten 2004. Det er uvisst når emnet tilbys neste gang. Eksamen kan kun avlegges i samme semester som emnet har undervisning.

2.4 Tidsrom av semesteret med undervisning
Undervisningen foregår i perioden august - desember 2004.

2.5 Undervisningsspråk
Undervisningsspråket er norsk.

2.6 Undervisningssted
Universitetet i Oslo.

2.7 Adgang til undervisning
Studenter som er tatt opp ved andre masterprogrammer, kan søke om å hospitere på emnet.
Se Lov om universiteter og høgskoler § 40. Rett til å gå opp til eksamen. 

3 Eksamensforhold tilknyttet emnet

3.1 Vurderings- og eksamensformer
Eksamen avlegges i slutten av semesteret. Studentene blir vurdert ut fra en hjemmeoppgave (10-15 sider) og en skriftlig eksamen (5 timer). Hver besvarelse vurderes selvstendig. For å bestå emnet, må hver besvarelse være bestått. Det gis én samlet bokstavkarakter der karakterene fra de to besvarelsene teller likt. I de tilfellene studenten bare leverer hjemmeeksamen, er hele karakteren vurdert ut fra denne. 
Både hjemmeoppgaven og skoleeksamen må tas om igjen ved:
 
- mindre enn 2/3 deltakelse på seminarundervisningen
- stryk i en viss andel av eksamen/avsluttende vurdering
- annullering av eksamen/avsluttende vurdering som følge av fusk/forsøk på fusk
jamfør Forskrift for studier og eksamener ved Universitetet i Oslo § 8.7 Annulering av eksamen eller prøve. Fastsatt med hjemmel i Lov om universiteter og høgskoler § 54. 

3.2 Faglige krav
Både hjemmeoppgaven og skoleeksamen må være bestått for å få emnet godkjent, og de må være avlagt i samme semester som det undervises i emnet. Likeledes må deltakelsen på seminarundervisningen være minst 2/3 for å få emnet bestått.

3.3 Semester med eksamen/avsluttende vurdering
Avsluttende eksamen i emnet vil finne sted i desember 2004. Utsatt eksamen innvilges kun på grunn av gyldig forfall. 

3.4 Tidsrom av semesteret for eksamen avsluttende vurdering
Avsluttende eksamen i emnet vil finne sted i desember 2004. Eksamen kan kun avlegges i samme semester som emnet har undervisning. 

3.5 Tilrettelagt eksamen/avsluttende vurdering
Det kan søkes om spesiell tilretteleggelse av eksamen sett i forhold til behovet ved ulike typer funksjonshemming, helsespørsmål osv, herunder
-	utvidet tid til eksamen
-	annen eksamen/avsluttende vurderingsform enn den ordinære
-	teknisk tilrettelegging 
-	praktisk tilrettelegging

For utfyllende informasjon, se SV-fakultetets side om tilrettelegging

3.6 Hjelpemidler til eksamen med tilsyn

3.7 Hjelpemidler til eksamen uten tilsyn
Kilder skal angis i besvarelsen i tråd med instituttets retningslinjer.

Studentene skal fylle ut et erklæringsskjema hvor de bekrefter at hjemmeoppgaven ikke har vært levert tidligere. Innlevering av tidligere innleverte hjemmeoppgaver anses som fusk/forsøk på fusk.

3.8 Eksamensspråk
Det er tillatt å skrive hjemmeoppgaven på engelsk selv om undervisningsspråket er norsk. Om bruk av målform i eksamensoppgaver, se § 6.4 i forskriften.

3.9 Adgang til eksamen/avsluttende vurdering osv uten opptak
Hospitanter på emnet kan avlegge eksamen på linje med de som er tatt opp på masterprogrammet. Privatister har ikke adgang til å ta eksamen i dette emnet. Se Lov om universiteter og høgskoler § 40. Rett til å gå opp til eksamen. Se ellers gjeldende regler for privatister på fakultetets nettsider.

3.10 Adgang til utsatt, ny osv eksamen/avsluttende vurdering 
Utsatt eksamen innvilges kun på grunn av gyldig forfall.
Gyldig legeerklæring må fremvises jamfør § 7.3 Gyldig forfall til eksamen i Forskriften om studier og eksamener ved UiO.

3.11 Karakterfastsetting 
Avsluttende eksamen dvs. hjemmeoppgaven og skoleeksamen skal vurderes ut fra gradert karakterskala A-F jf. § 8.1.1. Ved Universitetet i Oslo bygger den graderte karakterskala på ulike fagspesifikke kvalitative beskrivelser jf. § 8.1.1 i forskriften. Normalfordeling skal brukes slik at det over tid fører til at karakterene A-E fordeles prosentvis etter kurven 10-25-30-25-10 (jf. Universitetet studiekomités vedtak fattet den 14.10.2003).

Fagspesifikke kriterier for statsvitenskap (ECTS-skalaen) finnes her: http://www.statsvitenskap.uio.no/fag/karakter.html

3.12 Delvis sammenfall med annet emne, reduksjon av antallet studiepoeng

4 Andre forhold tilknyttet emnet